EkBass/fiwiki-20250220-pages-articles huggingface dataset:
Lakeaharju

Lakeaharju on mäki Vimpelissä Etelä-Pohjanmaalla. Sen huippu on 175,1 metrin korkeudella merenpinnasta ja siten Vimpelin korkein kohta. Korkeuseroa pari kilometriä länteen sijaitsevan Lappajärven pintaan on noin 106 metriä. Lakeaharjun itärinne on huomattavasti länsirinnettä loivempi: runsaan kilometrin matkalla maasto laskee noin 35 metriä. Viisi kilometriä Lakeaharjun laelta itään sijaitsee toinen, 145 metriä korkea Puskalankallio. Niiden välillä maastonkorkeus on matalimmillaan hieman alle sata metriä mpy. Lakeaharjun laskettelukeskuksen rakennustyöt alkoivat lokakuussa 1973 ja keväällä 1974 rinne oli jo osittaisessa laskettelukäytössä. Laskettelukeskus Lakeaharjulle avattiin virallisesti vuonna 1976. Ravintola Välilasku avattiin heinäkuussa 1995. Lakeaharjun ympäristössä järjestettiin vuoden 1991 Jukolan Viesti nimellä "Kraateri-Jukola". Lakeaharjulla on vuodesta 2005 toiminut Ilmatieteen laitoksen säätutka. Lakaniemi-Pokela-Pyhälahti-kyläseura avasi kesällä 2021 Lakeaharjulla Karstulan Lomakouheron viihdekeskuksesta siirretyn hirsisen Martinhovi-tanssilavan kylien yhteiseksi kylätaloksi, joka sai nimekseen Lakis Areena. == Palvelut == Lakeaharjulla sijaitsee Lakiksen rinnekeskus ja Sport Center Lakis -ampumahiihtokeskus. Alueella on kattavat latuverkostot myös ampumahiihtokeskuksen ulkopuolella. Lakeaharjun alueen mökkikylässä on myös vuokrattavia mökkejä ja rinteen alaosassa on karavaanarialue. Lakeaharjulla on Järviradion lähetin. == Lähteet == ==Aiheesta muualla== * Lakeaharjun hiihtokeskus * Sport Center Lakis - Harjoittelu-, kilpailu- ja vapaa-aikakeskus * Vimpelin kunta * http://www.geocaching.com/geocache/GC34A73_lakeaharju Luokka:Suomen mäet Luokka:Suomen kalliot Luokka:Suomen talviurheilukeskukset Luokka:Vimpelin luonto
Jordan (yhtiö)

Jordan (Jordan AS) on norjalainen, vuonna 1837 perustettu, nykyisin erityisesti suuhygieniatuotteita valmistava perheyritys. Yhtiö valmistaa myös tarvikkeita siivoukseen (astianpesuharjoja, rättejä, käsineet, jne.) ja maalaamiseen (pensseleitä, rullia, raapimia jne.). Yritys kuuluu maailman kymmenen suurimman hammasharjavalmistajan joukkoon. Yritys aloitti hammasharjojen valmistamisen vuonna 1927. Vuodesta 1960 lähtien tuotteita vietiin myös ulkomaille. Yrityksen päämarkkina-alue on Pohjoismaat, Britannia ja Hollanti. Nykyisin yhtiö kertoo valmistavansa vuosittain noin 10 miljoonaa hammasharjaa, joista 80 % menee vientiin. Vuonna 2003 hammasharjatuotanto siirrettiin Englantiin. Tuotantoa on laajennettu ja siirretty myös halvemman tuotannon maihin Aasiaan, esimerkiksi Intiaan, Kiinaan ja Malesiaan. Vuonna 2004 yhtiön liikevaihto oli noin miljardi Norjan kruunua ja yhtiöllä oli palveluksessaan 900 henkeä, joista 185 työskenteli Norjassa. Suomessa Jordanin tuotteita edustaa Cederroth. Kuva:Wilhelm Jordan (industrialist).jpg|Jordanin perustaja Wilhelm Jordan. |Vauvojen hammastahnaa ja hammasharja. Kuvan vauvalle tarkoitetun Jordan-hammasharjan kahvapää on suunniteltu myös puruleluksi sopivaksi. ==Lähteet== Luokka:Suuhygienia Luokka:Terveydenhoitoalan tuotemerkit Luokka:Norjalaiset yritykset Luokka:Perheyritykset
Murderball

Murderball (televisioesityksessä myös Murhapallo) on vuonna 2005 ensi-iltansa saanut yhdysvaltalainen dokumenttielokuva, jonka ovat ohjanneet Henry Alex Rubin ja Dana Adam Shapiro. Elokuvan ovat tuottaneet Jeffrey V. Mandel ja Shapiro. Elokuva oli ehdolla parhaaksi dokumentiksi vuoden 2006 Oscar- gaalassa. Elokuva on voittanut lukuisia palkintoja ja ollut lisäksi useasti ehdolla. Murderballin keskiössä ovat halvaantuneet, pyörätuolirugbya pelaavat miehet. Elokuva kertoo Kanadan ja Yhdysvaltain maajoukkueiden kilpailuasetelmasta, joka huipentuu kohtaamiseen vuoden 2004 paralympialaisissa. Urheilulajin ohella elokuvassa käydään läpi pelaajien henkilöhistoriaa, vammautumistaan, seksuaalisuutta vammautumisen jälkeen ja heidän elämäänsä yleensä. == Vastaanotto == Murderball on ollut ilmestyttyään arvostelumenestys. Rotten Tomatoes -sivuston arvosteluista 98 prosenttia on positiivisia. == Palkinnot ja ehdokkuudet == Palkinto Kategoria Saaja Tulos Sundance Film Festivalin yleisöpalkinto Paras dokumenttielokuva Oscar-gaala 2006 Paras dokumentti Full Frame Documentary Film Festivalin yleisöpalkinto Paras elokuva Indianapolis International Film Festivalin yleisöpalkinto Paras elokuva Indianapolis International Film Festivalin yleisöpalkinto Paras ei- fiktiivinen elokuva Luokka:Yhdysvaltalaiset dokumenttielokuvat Luokka:Yhdysvaltalaiset urheiluelokuvat Luokka:Vuoden 2005 yhdysvaltalaiset elokuvat Luokka:Vammaisurheilu
Pässilänvuori

Pässilänvuori on kolmesta erillisestä mäestä koostuva muodostelma aivan Ilmajoen kunnan länsikolkassa. Korkein kohta on Iso-Pässilä, joka kohoaa 160,7 metriä merenpinnan yläpuolelle. Sen länsipuolella on Vanha-Pässilä ja pohjoispuolella Pikku-Pässilä. Vuori on muinaista rantaviivaa ja sen rinteillä on havaittavissa entisen rantakivikon irtolohkareita. Vuoren luoteispuolella on Natura-alueisiin kuuluva Pässilänvuoren-Äijänpellon lehtoalue. ==Lähteet== Luokka:Ilmajoen luonto Luokka:Suomen mäet
Mirjam Tally

Mirjam Tally (s. 1976)Föreningen svenska tonsättare: Mirjam Tally on virolainen säveltäjä. Hän on asunut vuodesta 2006 Gotlannissa, Ruotsissa. Hän valmistui vuonna 2000 Viron musiikkiakatemiasta, jossa häntä opetti Lepo Sumera. Tallyn varhaiset teokset ovat pääasiassa kamarimusiikkia ja elektronista musiikkia. Myöhemmin orkesterimusiikin merkitys hänen tuotannossaan on kasvanut. Lisäksi hän on elokuvamusiikin säveltäjä. Hän on saanut kansainvälistä tunnustusta teoksellaan Turbulence (2006) sähkökitaralle ja orkesterille.Mirjam Tally: About Tallyn musiikkia on esitetty yli 20:ssä eri maassa. == Lähteet == Luokka:Virolaiset säveltäjät Luokka:Elokuvasäveltäjät Luokka:Vuonna 1976 syntyneet Luokka:Elävät henkilöt
Musta sade

Musta sade () on vuonna 1989 ensi-iltansa saanut yhdysvaltalainen toimintatrilleri, jonka on ohjannut Ridley Scott. Elokuvan pääosissa esiintyvät Michael Douglas, Andy García, Ken Takakura, Kate Capshaw ja Yusaku Matsuda. Elokuva kertoo kahdesta newyorkilaisesta poliisista, Nick Conklinista ja Charlie Vincentistä, jotka pidättävät Yakuzan jäsenen ja joutuvat kuljettamaan tämän takaisin Japaniin. Rikollinen pakenee, ja poliisikaksikko ajautuu syvälle Japanin alamaailmaan. == Rooleissa == == Tuotanto == Elokuvan kuvaukset alkoivat marraskuussa 1988 ja päättyivät maaliskuussa 1989. Jackie Chania pyydettiin koreografioimaan toimintakohtauksia ja esittämään vastustajaa pienessä sivuroolissa, mutta näyttelijä päätti, ettei elokuva sopinut hänen tyyliinsä. Yusaku Matsuda kärsi virtsarakon syövästä ja menehtyi pian elokuvan valmistuttua. Ohjaaja Ridley Scott omisti elokuvan Matsudan muistolle. == Vastaanotto == Musta sade tuotti Pohjois-Amerikassa avausviikonloppunaan 9,6 miljoonaa dollaria ja sittemmin 46,2 miljoonaa. Ulkomaiset tuotot olivat yhteensä 88 miljoonaa dollaria, ja kokonaistuotto on 134 212 055 dollaria. Elokuva sai Oscar-ehdokkuudet Parhaasta äänityksestä ja Parhaista äänitehosteista. Rotten Tomatoes -sivustolla elokuvalla on 21 arvosteluun perustuva 52 prosentin rotten-arvosana. == Lähteet == Luokka:Ridley Scottin ohjaamat elokuvat Luokka:Vuoden 1989 yhdysvaltalaiset elokuvat Luokka:Yhdysvaltalaiset toimintatrillerit Luokka:Paramount Picturesin elokuvat
Malesian islamilaisen taiteen museo

thumb|Malesian islamilaisen taiteen museo Malesian islamilaisen taiteen museo () on joulukuussa 1998 Kuala Lumpurissa, Malesiassa perustettu taidemuseo, joka on Kaakkois-Aasian suurin islamilaisen taiteen museo. Siellä on yli 7 000 artefaktia ja kirjasto. Esineiden koko vaihtelee pienistä koruista yhteen maailman suurimmista Masjid al-Haramin malleista. Museo ei ole keskittynyt vain arabimaiden ja Iranin taiteeseen, vaan se painottaa varsinkin Kiinaa, Intiaa ja Kaakkois-Aasian aluetta.Islamic Arts Museum Malaysia Museon yhteydessä toimii lähi-itäläistyyppinen ravintola.Islamic Arts Museum Malaysia: Museum restaurant == Lähteet == == Aiheesta muualla == Luokka:Taidemuseot Luokka:Islamilainen taide Luokka:Malesian rakennukset ja rakennelmat Islamilaisen taiteen museo Luokka:Kuala Lumpur
Rauman museo

Rauman museo on vuonna 1891 perustettu kulttuurihistoriallinen museo, jota ylläpitää Rauman kaupunki. Rauman museon kohteissa esitellään kaupungin historiaa, erityisesti Vanhan Rauman monisatavuotista historiaa sekä asumista ja elämistä Unescon maailmanperintöalueella. == Toiminta == Rauman museo on yli 120-vuotisen toimintansa aikana keskittynyt Rauman alueen historiaan ja museon kokoelmissa on runsaasti esineitä ja erilaista arkistomateriaalia. Vanhimmat esineet ovat peräisin keskiajalta. Rauman museon erityinen oma erikoisala on raumalainen pitsinnypläys. Nypläys on edelleen elävä, Raumalle ominainen perinteinen käsityötaito ja harrastus. Rauman museo on erikoistunut myös kulttuuriperintöön ja toimii aktiivisesti Rauman kahden maailmanperintökohteen (Vanha Rauma ja Sammallahdenmäen pronssikautinen hautaröykkiöalue) hoidossa. == Vanha Raatihuone == Museon vanhin näyttelytila sijaitsee Rauman vanhalla raatihuoneella, jonka yläkerrassa näyttelytoiminta aloitettiin vuonna 1902. Myöhemmin 1930-luvulla museo sai käyttöönsä koko raatihuoneen. Nykyään siellä on esillä Rauman kaupungin historiaan sekä pitsinnypläykseen liittyvää esineistöä. Museon yläkerran tiloissa on vaihtuvaa näyttelytoimintaa. Rakennuksessa on myös museokauppa. == Muut näyttelytilat == Rauman museon hallintaan kuuluvat Raatihuoneen lisäksi Vanhassa Raumassa sijaitsevat kotimuseot Marela ja Kirstin talo sekä vanhan kaupunkialueen ulkopuolella sijaitseva Savenvalajan verstas. Museon toimistotilat ovat Kauppakadulla Marelan kotimuseon yhteydessä.Rauman museo Museoliitto. Viitattu 23.6.2014. == Lähteet == *Rauman museon kotisivut === Viitteet === Luokka:Suomen museot Luokka:Satakunnan nähtävyydet Museo
José Maceda

José Maceda (31. tammikuuta 1917 Manila – 5. toukokuuta 2004 Quezon City) oli filippiiniläinen säveltäjä ja musiikkitieteilijä. Hän opiskeli pianonsoittoa musiikkiakatemiassa Manilassa ja valmistui sieltä vuonna 1935. Hän jatkoi opintojaan Pariisissa Alfred Cortot'n johdolla vuosina 1937–41. Hän sai yksityistä pianonsoiton opetusta E. Robert Schmitziltä San Franciscossa 1940-luvun loppupuolella, ja lisäksi hän opiskeli musikologiaa Columbian yliopistossa ja New Yorkin kaupunginyliopiston Queens Collegessa 1950-luvun alussa. Hän suoritti myös antropologian opintoja Chicagon yliopistossa sekä etnomusikologian opintoja Indianan yliopistossa, Bloomingtonissa ja Kalifornian yliopistossa, Los Angelesissa, josta hän sai filosofian tohtorin arvonsa.The Living Composers Project: José Maceda Maceda sai lukuisia palkintoja ja kunnianosoituksia uransa aikana. Hän sai stipendin Solomon R. Guggenheimin säätiöltä Yhdysvalloissa suoritettavia opintoja varten ja Rockefeller-säätiöltä Afrikassa ja Brasiliassa tehtävää tutkimusta varten. Lisäksi hän sai muun muassa Filippiinien kansallistaiteilijan arvonimen (1997), Ordre National du Mériten upseerin arvon (1997) ja Kunnialegioonan ritarin arvon (2001). Musiikkitieteilijänä Maceda keskittyi pitkälti Filippiinien ja Kaakkois-Aasian etnomusikologiseen tutkimukseen. Hän kuitenkin teki kenttätutkimusta eri puolilla maailmaa. Hän julkaisi kirjan Gongs and Bamboos: A Panorama of Philippine Music Instruments (1998, University of the Philippines Press). Maceda toimi pianonsoiton ja etnomusikologian professorina Filippiinien yliopistossa, Dilimanissa vuoteen 1990 saakka. Maceda käytti monissa teoksissaan filippiiniläisiä ja muita aasialaisia soittimia, mutta hän sävelsi myös kamari- ja orkesterimusiikkia perinteisille länsimaisen taidemusiikin instrumenteille. == Lähteet == Luokka:Filippiiniläiset säveltäjät Luokka:Etnomusikologit Luokka:Vuonna 1917 syntyneet Luokka:Vuonna 2004 kuolleet
Gabriel Granlund

thumb|Gabriel Grandlund. Gabriel Granlund (3. lokakuuta 1819 Rauma – 1. tammikuuta 1901 Rauma) oli suomalainen laivanvarustaja, kauppias ja liikemies. Hän oli aikoinaan Rauman kaupungin varakkaimpia asukkaita, jonka entinen asuintalo Marela toimii nykyään kotimuseona.Marela - kaksi ja puoli vuosisataa Rauman historiaa. Rauman museo 1983. Viitattu 19.10.2016. Granlund kuului Rauman kaupunginvaltuustoon vuosina 1876–1881 ja toimi myös sen puheenjohtajana parin vuoden ajan. Granlund oli suorittanut kauppalaivurin tutkinnon ja kuljetti tämän jälkeen 1840–1860-luvuilla useita eri aluksia. Vuonna 1861 hän lopetti laivurin ammatin ja ryhtyi laivanvarustajaksi. Granlund rakennutti muun muassa parkkilaivat Harmonin (1860), Lainettaren (1868) ja Suomettaren (1860-luvun alku) sekä omisti kuunari Lefven ja rautafregatit Hoppetin,Hoppet ex Knight of the Thistle Suurten purjelaivojen bibliografia. Viitattu 23.6.2014. Finlandin ja Imperator Alexander II:n.Imperator Alexander II ex Grassendale Suurten purjelaivojen bibliografia. Viitattu 23.6.2014. Hänen aluksistaan Hoppet ja Imperator Alexander II tekivät pitkiä maailmanympäripurjehduksia 1800–1900-lukujen vaihteessa. Vuonna 2009 ilmestyi Auli Irjalan teos Todellisella kunnioituksella?, joka kuvaa purjelaivamerenkulun viimeistä huippukautta Hoppetin kapteenina toimineen Frans Torkin ja Gabriel Granlundin välisen kirjenvaihdon kautta.Todellisella kunnioituksella? - Purjelaivan päällikön ja varustajan suhteesta Suomalainen Kirjakauppa. Viitattu 23.6.2014. Gabriel Granlund avioitui varsin myöhään, 57-vuotiaana, Kustavissa syntyneen Kristina Ståhlen kanssa. Kristina oli tuolloin 36-vuotias. Granlundeille syntyi kolme poikaa, Gabriel (1877), August (1880) ja Julius (1882).Granlundien tarina -näyttelyjulkaisu. Rauman museo 2008. Viitattu 20.10.2016. == Lähteet == Luokka:Suomalaiset laivanvarustajat Luokka:Suomalaiset kauppiaat Luokka:Suomalaiset liikemiehet Luokka:Rauman kaupunginvaltuutetut Luokka:Vuonna 1819 syntyneet Luokka:Vuonna 1901 kuolleet
Fåfänga

Fåfänga on Raumalla noin kolmen kilometrin päässä kaupungin keskustasta Syväraumanlahden ja Otanlahden välissä sijaitseva niemi. Se tunnetaan kaupunkilaisten virkistysalueena, jossa sijaitsevat muun muassa uimaranta, maauimala, kesäteatteri sekä Kiikartorni-niminen näkötorni. Fåfängan läheisyydessä toimii myös Syväraumanlahden pienvenesatama. Alueen halki kulkee puistomainen Suvitie.Yrjölä, Jyrki: "Fåfängan rakennusinventointi Rauman kaupunki, 2011. Viitattu 23.6.2014. == Etymologia == Nimitystä fåfänga on käytetty Ruotsissa maaperältään köyhistä alueista, joiden viljely on ollut turhaa tai jotka muuten ovat olleet käyttämättömiä ("fåfäng, turha, käyttämätön").SAOB.se, Svenska Akademiens Ordbok, fåfäng viitattu 23.12.2022 Sanaa fåfänga käytetään ruotsin kielessä lisäksi mm. huvimajasta tai paviljongista, ylipäätään mistä tahansa rakennuksesta, jolla ei koristeellisuuden lisäksi juurikaan ole muuta käyttötarkoitusta.SAOB.se, Svenska Akademiens Ordbok, fåfänga viitattu 23.12.2022 Tukholman Södermalmin itäisimmässä kolkassa, korkeimmalla kalliolla, on sijainnut tukkukauppias Fredrik Lundinin 1770 -luvulla rakentama huvimaja nimeltään Fåfängan. == Historia == Fåfängan niemi on kruunun vanhaa lahjoitusmaata ja se on kuulunut Rauman kaupungille jo 1600-luvun alkupuolelta lähtien. Niemen vanhin rakennus on 1850-luvulla rakennettu Nokan torppa ja uusin sen vieressä sijaitseva Kiikartorni, joka on valmistunut 1990-luvun alussa. Rauma on aiemmin ollut vilkas kylpyläpaikka, ja Fåfänga on toiminut virkistysalueena jo 1800-luvun alkupuolella. Kylpylä sijaitsi Kaivopuistossa niemen itäpuolella. 1900-luvun vaihteessa kaupunkilaiset rakensivat alueelta vuokratuille tonteille seitsemän yksityishuvilaa, jotka toisen maailmansodan jälkeen siirtyivät yhdistysten ja yhteisöjen haltuun. Tonttien vuokrasopimusten umpeuduttua pääosa huviloista purettiin 1950- ja 1960-lukujen kuluessa. 1950-luvulla sinne Fåfänaan valmistui vielä tanssilava sekä maauimala. Alueella on tehty rakennusinventointi vuonna 2011. Maauimalan, kesäteatterin ja näkötornin lisäksi inventointiin kuuluivat muun muassa 1900-luvun alussa rakennettu Lehtolan huvila, 1930-luvulta peräisin olevat saunarakennus ja venevaja, vuonna 1917 valmistunut Merikylpylä saunarakennuksineen, Nokan torppa, Rauman Työväen Urheilijoiden tanssilava 1950-luvulta sekä 1987 avattu veneilijöille tarkoitettu huoltoasema. Fåfängan alueelle on suunnitteilla kylpylähotelli, jonka suunnitteluvaihe päättyy kesällä 2015.Yle.fi, uutiset 1.9.2014, viitattu 4.9.2014 ==Lähteet== Luokka:Rauman luonto Luokka:Suomen niemet
Vuolle-Apiala

Vuolle-Apiala on seuraavien merkittävien suomalaisten sukunimi: * Jalmari Vuolle-Apiala (1879–1960), lakimies * Joonas Vuolle-Apiala (1874–1930), tehtailija, tilanomistaja * Kustaa Vuolle-Apiala (1873–1959), yritysjohtaja, teollisuusneuvos * Risto Vuolle-Apiala (s. 1939), arkkitehti, tietokirjailija
Dias

Dias voi viitata seuraaviin: == Sukunimenä == Dias on portugalinkielinen sukunimi. Nimen espanjankielinen vastine on Díaz tai Diaz. Tunnettuja Dias- nimisiä henkilöitä ovat muun muassa: * Alex Rodrigo Dias da Costa (s. 1982), brasilialainen jalkapalloilija * Antonino Eugénio Fernandes Dias (s. 1948), portugalilainen katolinen piispa * Antonio Gonçalves Dias (1823−1862), brasilialainen runoilija * Apparecido José Dias (1931–2004), brasilialainen katolinen piispa * Bartolomeu Dias (n. 1450–1500), portugalilainen löytöretkeilijä, ensimmäinen Hyväntoivonniemen ympäri purjehtinut * Carlos Alberto Dias (s. 1967), brasilialainen jalkapalloilija * Charles Dias de Oliveira (s. 1984), brasilialainen jalkapalloilija * David Dias Pimentel (1941–2021), portugalilais-brasilialainen katolinen piispa * Eurico Dias Nogueira (1923–2014), portugalilainen katolinen arkkipiispa * Filomeno do Nascimento Vieira Dias (s. 1958), angolalainen katolinen piispa * Francisco Esteves Dias (1920–1977), portugalilais-angolalainen katolinen piispa * Gabriel da Silva Dias (s. 1980), brasilialainen futsalpelaaja * Ivan Dias (1936–2017), intialainen kardinaali * Joaquim Wladimir Lopes Dias (s. 1957), brasilialainen katolinen piispa * Luiz Gustavo Dias (s. 1987), brasilialainen jalkapalloilija * Manuel Madureira Dias (s. 1936), portugalilainen katolinen piispa * Marcus Vinícius Dias (1923–1992), brasilialainen koripalloilija * Pedro Dias (s. 1982), portugalilainen judoka * Rúben Dias (s. 1997), portugalilainen jalkapalloilija * Tamires Cássia Dias Gomes (s. 1987), brasilialainen jalkapalloilija * Tiago Manuel Dias Correia, Bebé, (s. 1990), portugalilainen jalkapalloilija. == Muuta == * Dionísi eli Días, saari Jooniansaarten saariryhmässä Kreikassa * Digitaalinen asuntokauppa DIAS Oy, suomalainen yritys ja palvelu, joka mahdollistaa asuntojen ja kiinteistöjen kaupan verkossa
Keskuslaakso (Kalifornia)

Keskuslaakso () on noin 47 000 neliökilometriä laaja laakso Yhdysvalloissa Kalifornian osavaltiossa. Laakso ulottuu Shastan piirikunnasta pohjoisessa Kernin piirikuntaan etelässä Tyynenmeren rannikon myötäisesti. Se on keskimäärin 65 kilometrin levyinen ja 725 kilometrin pituinen, ja sitä ympäröivät joka puolelta vuoristot: Klamathvuoret pohjoisessa, Sierra Nevada idässä, Tehachapivuoret etelässä ja Tyynenmeren rannikkovuoristo lännessä. Keskuslaakson pääuomat Sacramento ja San Joaquin saavat pääosan vedestään Sierra Nevadan länsirinteiden runsaasta lumi- ja sadekertymästä. Koko laaksosta kolme viidesosaa kuuluu San Joaquin Valleyyn etelässä ja kaksi viidesosaa Sacramento Valleyyn pohjoisessa. Sacramento- ja San Joaquin -joet yhtyvät suistoalueella Sacramenton kaupungista lounaaseen ennen päättymistään San Franciscon lahteen, joka on Keskuslaakson jokien ainoa laskuväylä Tyyneenmereen. Keskuslaakson pohjoisosissa vallitsee lämmin välimerenilmasto; eteläosat luokitellaan vähäsateisuutensa vuoksi autiomaaksi. Lämpötila vaihtelee laaksossa vuorokauden ja vuoden aikana enemmän kuin sitä ympäröivillä vuoristo- ja rannikkoalueilla. Vuotuinen sademäärä vaihtelee pohjoisen 510 millimetristä eteläisimpien osien 130 millimetriin. Maanviljely ja karjankasvatus alkoivat yleistyä Keskuslaaksossa pian vuoden 1849 kultaryntäyksen jälkeen. Lukuisten patojen ja kastelukanavien ansiosta laakso on Yhdysvaltojen tuottoisimpia viljelysalueita. Siellä tuotetaan yli 300 hyötykasvia, muun muassa puuvillaa, hedelmiä (viinirypäleitä, persikoita ja aprikooseja), riisiä, vehnää, pähkinöitä (pistaaseja ja manteleita) ja monenlaisia vihanneksia. Kasvukausi on laaksossa noin 300 vuorokautta, ja siellä tuotetaan peräti neljäsosa kaikesta Yhdysvalloista kulutetusta ruoasta. Laaksosta saadaan myös maaöljyä ja maakaasua. Merkittäviä Keskuslaaksossa sijaitsevia kaupunkeja ovat Fresno, Modesto, Stockton ja osavaltion pääkaupunki Sacramento. Alueella on noin 6,5 miljoonaa asukasta. ==Lähteet== ==Aiheesta muualla== *Visit California's Central Valley *Central Valley, VisitCalifornia.com *A Statistical Tour of California's Great Central Valley *U.S. Department of the Interior: Chapter 11: California's Central Valley Luokka:Kalifornian laaksot
Osman

Osman voi tarkoittaa seuraavia: * Osman, Turkin eli Osmanien valtakunnan hallitsijasuku 1301–1923 * Osman-nimisiä Turkin hallitsijoita, Osman-suvun jäseniä: ** Osman I, valtakunnan perustaja, hallitsija (bey) 1301–1324 ** Osman II, sulttaani 1618–1622 ** Osman III, sulttaani 1754–1757 * osmanin kieli, Osmanien valtakunnan aikainen Turkin kirjakieli * Osman pašša (1832–1900), turkkilainen marsalkka * Osman, sukunimenä: ** Abdirahman Osman (k. 2019), somalialainen poliitikko ** Ahmed Saad Osman (s. 1979), libyalainen jalkapalloilija ** Ali Osman (1958–2017), sudanilainen säveltäjä ** Ertuğrul Osman V (1912–2009), turkkilainen vallantavoittelija, sulttaani Abdul Hamid II:n pojanpoika ** Farida Osman (s. 1995), egyptiläinen uimari ** Jasir Osman, suomalainen näyttelijä ** Leon Osman (s. 1981), englantilainen jalkapalloilija ** Walid Ali Osman (s. 1977), libyalainen jalkapalloilija
Teixeira

Teixeira on muun muassa seuraavien henkilöiden sukunimi: * Alex Teixeira (s. 1990), brasilialainen jallkapalloilija * António Teixeira (1707–1769), portugalilainen säveltäjä * Armando Gonçalves Teixeira, Petit (s. 1976), ranskalais-portugalilainen jalkapalloilija * Dimas Manuel Marques Teixeira (s. 1969), portugalilainen jalkapalloilija * Ewerton Teixeira (s. 1982), brasilialainen karateka, potkunyrkkeilijä ja vapaaottelija * Fernando Teixeira Vitienes (s. 1971), espanjalainen jalkapallotuomari * Francisco Nunes Teixeira (1910–1999), portugalilais-mosambikilainen katolinen piispa * Getúlio Teixeira Guimarães (1937–2020), brasilialainen roomalaiskatolinen piispa * Glover Teixeira (s. 1979), brasilialais-yhdysvaltalainen vapaaottelija * Jack Teixeira (s. 2001), yhdysvaltalainen tietovuodosta syytetty ilmavoimien sotilas * João Carlos Teixeira (s. 1993), portugalilainen jalkapalloilija * João Miranda Teixeira (s. 1935), portugalilainen katolinen piispa * José Antonio Teixeira Vitienes (s. 1970), espanjalainen jalkapallotuomari * João Teixeira Pinto (1876–1917), portugalilainen upseeri, Portugalin Guinean valloittaja * Lenísio Teixeira Júnior (s. 1976), brasilialainen futsalpelaaja * Ricardo Teixeira (s. 1984), portugalilais-angolalainen moottoriurheilija * Ricardo Teixeira (s. 1947), brasilialainen urheilujohtaja * Tristão Vaz Teixeira (n. 1395–1480), portugalilainen merenkulkija ja tutkimusmatkailija * Victor Teixeira (s. 1983), alankomaalainen karateka * Vinícius Elias Teixeira (s. 1977), brasilialainen futsalpelaaja.
Hannibal (vuoden 1959 elokuva)

Hannibal () on vuonna 1959 valmistunut italialainen elokuva. Lajityypiltään historia-aiheista peplumia edustavan elokuvan ovat ohjanneet Edgar G. Ulmer ja Carlo Ludovico Bragaglia. Sen pääosaa Hannibalia esittää yhdysvaltalainen Victor Mature. ==Juoni== Elokuva perustuu löyhästi toisen puunilaissodan tapahtumiin. Ylitettyään Alpit Hannibalin armeija saapuu Italiaan. Rooman senaatin enemmistö kannattaa aktiivista vastarintaa, kun taas senaattori Quintus Fabius Maximus puolustaa viivytystaktiikkaa ylivoimaisen vihollisen edessä. Senaattorin veljentytär Silvia joutuu Hannibalin vangiksi ja he rakastuvat toisiinsa. Roomalaiset kärsivät murskatappion Cannaen taistelussa ja Fabius Maximus valitaan armeijan komentajaksi. Hannibalin pojan ja vaimon saavuttua karthagolaisten leiriin Silvia pakenee Roomaan, jossa hänet tuomitaan kuolemaan. Karthagolaiset kokevat ensimmäisen tappionsa, sotapäällikön veli Hasdrubal saa surmansa ja Hannibal lähtee kulkemaan kohti tuhoaan. ==Näyttelijät== ==Tuotanto== Hannibal on kuvattu Supercinescope- laajakangastekniikalla Eastmancolor-väreissä Incir De Paolisin studiolla Roomassa sekä Jugoslaviassa. Monet ”ulkokuvista” on tehty sisätiloissa. Warner Brothersin rahoittaman elokuvan ohjaajaksi kerrotaan italialaisessa versiossa Carlo Ludovico Bragaglia ja yhdysvaltalaisessa Edgar G. UlmerElokuvan italialaisen ja yhdysvaltalaisen version alkutekstit.. Todellisuudessa suurimman osan vaativista kohtauksista teki Ulmer, joka vastasi myös aiheesta ja käsikirjoituksesta. Kuriositeettina on mainittu, että Hannibal on Mario Girottin alias Terence Hillin ja Carlo Pedersolin alias Bud Spencerin ensimmäinen yhteinen elokuva, vaikka he eivät vielä esiintyneetkään samoissa kohtauksissa. Elokuva on isolla budjetilla tehty spektaakkeli, jonka ansioita ovat näyttävät joukkokohtaukset sirkusnorsuineen, Carlo Rustichellin voimakas musiikki ja Victor Maturen esittämä synkän eeppinen sankari. Sekavista taisteluista, Rooman senaattorien poliittisesta juonittelusta ja romanttisesta rakkausjuonesta koottu tarina alkaa lupaavasti, mutta latistuu elokuvan keskivaiheilla ja päättyy lopulta kuin seinään. Ulmerin mukaan syynä epäonnistumiseen olivat elokuvan amerikkalaiset rahoittajat, jotka pitivät ohjaajan ajatusta historian tuhoon tuomitsemasta Hannibalista liian filosofisena ja olivat enemmän kiinnostuneita ratsastuskohtauksista ja Alppeja ylittävistä elefanteista. ==Vastaanotto ja DVD-julkaisut== Kriitikoiden ristiriitaisesti arvioima Hannibal oli taloudellisesti vain kohtalainen menestys. Se oli Italiassa kauden 21. katsotuin elokuva ja tuotti lopulta yhteensä 672 miljoonan liiran kassatulot. Ranskassa elokuvan näki yli puolitoista miljoonaa katsojaa. Hannibalin yhdysvaltalainen versio on saatavilla VCI Home Videon laadultaan kohtalaisena DVD-julkaisuna. Elokuvan laajakangasversio on julkaistu DVD:llä myös Ranskassa ja Italiassa. ==Lähteet== ==Aiheesta muualla== * * Luokka:Historialliset elokuvat Luokka:Vuoden 1959 italialaiset elokuvat
Marko Lammervo

Marko Mika-Jussi Lammervo (s. 20. maaliskuuta 1969 Tampere) on suomalainen kuvataiteilija, luonto- ja lintumaalari. Hän on maalannut erityisesti lintuja ja luontoaiheisia tauluja. Lammervo on opiskellut vuosikausia taidetta itsenäisesti. Hänen opettajinaan on ollut erityisesti taidemaalarit Jorma Helenius ja Teppo Terä. Ensimmäiset opit taiteeseen hän sai kuitenkin Pekka Piekäiseltä. Piekäisellä oli vaikutusta siihen, että Lammervo löysi tiensä taiteen pariin. Piekäinen opasti nuorta Lammervoa 1970-luvulta 1990-luvulle asti. Lammervon tauluja on myyty mm. Tampereen Keskus Galleriassa ja Taidekeskus Salmelassa. Tämän lisäksi Kari Tuominen myy Lammervon teoksia. Lammervo asuu nykyään Perniössä. ==Aiheesta muualla== *Taide Salmela *Marko Lammervon töitä Hagelstam & Co:n sivuilla *Marko Lammervo, "Riekkoja". - Bukowskis Luokka:Suomalaiset taidemaalarit Luokka:Vuonna 1969 syntyneet Luokka:Elävät henkilöt
Mohammed Rabiu

Mohammed Rabiu (s. 31. joulukuuta 1989 Accra) on ghanalainen jalkapalloilija, pelipaikaltaan keskikenttäpelaaja. Rabiu edustaa Venäjän valioliigassa pelavaa FK Kuban Krasnodaria. Rabiu on pelannut Ghanan jalkapallomaajoukkueessa 19 ottelua ja kuuluu Ghanan joukkueeseen Brasilian MM-kilpailuissa 2014. == Lähteet == * http://www.fifa.com/worldcup/players/player=311850/index.html * http://www.transfermarkt.co.uk/mohammed-rabiu/profil/spieler/67721 * http://www.goal.com/en-gh/people/ghana/34847/mohammed-rabiu/national Luokka:Ghanalaiset jalkapalloilijat Luokka:Vuonna 1989 syntyneet Luokka:Elävät henkilöt
Pikkukaivaja

Pikkukaivaja (Geositta poeciloptera) on kaivajien heimoon kuuluva varpuslintu. ==Levinneisyys== Pikkukaivajaa tavataan Boliviassa ja Brasiliassa. Paraguaysta se on luultavasti hävinnyt. Lajia uhkaa elinympäristöjen tuhoutuminen, ja se on luokiteltu vaarantuneeksi. ==Lähteet== Luokka:Kaivajat Luokka:Uhanalaiset linnut
Tulimaankaivaja

Tulimaankaivaja (Geositta antarctica) on kaivajien heimoon kuuluva varpuslintu. ==Levinneisyys== Tulimaankaivajaa tavataan Argentiinassa ja Chilessä. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Kaivajat
Kyle Beckerman

Kyle Robert Beckerman (s. 23. huhtikuuta 1982 Crofton, Maryland) on yhdysvaltalainen jalkapalloilija, joka edustaa MLS-liigassa pelaavaa Real Salt Lakea. Hän on pelipaikaltaan tavallisesti puolustava keskikenttäpelaaja. Beckerman on toiminut seurajoukkueensa kapteenina vuodesta 2008 lähtien. Beckerman valittiin Yhdysvaltain joukkueeseen vuoden 2014 jalkapallon maailmanmestaruuskilpailuihin. Hän on pelannut kaikkiaan 58 maaottelua ja tehnyt niissä yhden maalin vuosina 2007–2016. == Lähteet == Luokka:Yhdysvaltalaiset jalkapalloilijat Luokka:Vuonna 1982 syntyneet Luokka:Elävät henkilöt
Käyränokkakaivaja

Käyränokkakaivaja (Geositta tenuirostris) on kaivajien heimoon kuuluva varpuslintu. ==Levinneisyys== Käyränokkakaivajaa tavataan Argentiinassa, Boliviassa, Chilessä, Ecuadorissa ja Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Kaivajat
Harmaakaivaja

Harmaakaivaja (Geositta maritima) on kaivajien heimoon kuuluva varpuslintu. ==Levinneisyys== Harmaakaivajaa tavataan Chilessä ja Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Kaivajat
Rantakaivaja

Rantakaivaja (Geositta peruviana) on kaivajien heimoon kuuluva varpuslintu. ==Levinneisyys== Harmaakaivajaa tavataan Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Kaivajat
Taskukaivaja

Taskukaivaja (Geositta saxicolina) on kaivajien heimoon kuuluva varpuslintu. ==Levinneisyys== Taskukaivajaa tavataan Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Kaivajat
Punapyrstökaivaja

Punapyrstökaivaja (Geositta rufipennis) on kaivajien heimoon kuuluva varpuslintu. ==Levinneisyys== Punapyrstökaivajaa tavataan Argentiinassa, Boliviassa ja Chilessä. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Kaivajat
Isokaivaja

Isokaivaja (Geositta isabellina) on kaivajien heimoon kuuluva varpuslintu. ==Levinneisyys== Isokaivajaa tavataan Argentiinassa ja Chilessä. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Kaivajat
Järeänokkakaivaja

Järeänokkakaivaja (Geositta crassirostris) on kaivajien heimoon kuuluva varpuslintu. ==Levinneisyys== Järeänokkakaivajaa tavataan Perussa. Laji on luokiteltu elinvoimaiseksi. ==Lähteet== Luokka:Kaivajat
Pohjoisen ulottuvuuden liikenne- ja logistiikkakumppanuus

Pohjoisen ulottuvuuden liikenne- ja logistiikkakumppanuus (NDPTL) perustettiin lokakuussa 2009. Liikenne kuuluu pohjoisen ulottuvuuden kehittyviin painopistealoihin. Kumppanuuden tavoite on vauhdittaa pohjoisiin kuljetusväyliin liittyviä hankkeita Itämeren ympäristössä ja Barentsin alueella. Hankkeiden lisäksi kumppanuus tarjoaa keskustelufoorumin politiikkojen ja käytäntöjen yhtenäistämiseksi liikennekysymyksissä. Kumppanuuden yhteyteen on Suomen aloitteesta perustettu rahasto, josta tuetaan yhteishankkeita. Liikenne- ja logistiikkakumppanuuden sihteeristön toimipaikka sijaitsee Helsingissä. == Aiheesta muualla == * Virallinen verkkosivusto (Northern Dimension Partnership on Transport and Logistics) Luokka: Pohjoinen ulottuvuus
DeAndre Yedlin

DeAndre Roselle Yedlin (s. 9. heinäkuuta 1993 Seattle, Washington) on yhdysvaltalainen jalkapalloilija, joka edustaa yhdsyvaltalaista Inter Miamia. Hän on pelipaikaltaan normaalisti oikea laitapuolustaja. Yedlin valittiin yllätten Yhdysvaltain lopulliseen kisajoukkueeseen vuoden 2014 maailmanmestaruuskilpailuihin, tämän vähäisestä maaottelukokemuksesta huolimatta. Ammattilaisdebyyttinsä MLS-liigassa Yedlin oli tehnyt vain vuotta aiemmin, mitä ennen hän pelasi kahden vuoden ajan yliopistotasolla Akronin yliopiston joukkueessa. MM-turnauksessa Yedlin tuli vaihtopelaajana kentälle kahdessa alkulohko-ottelussa ja tappiollisessa neljännesvälieräottelussa Belgiaa vastaan, viimeksi mainitussa jo ensimmäisellä jaksolla. MM-kisojen näytöillä Yedlin herätti useiden eurooppalaisseurojen kiinnostuksen, ja siirtyi lopulta Englannin Valioliigassa pelaavaan Tottenham Hotspuriin. Hän pelasi Tottenhamin ykkösjoukkueessa kuitenkin vain 11 minuuttia valioliigaottelussa Aston Villaa vastaan huhtikuussa 2015. Seuraavalla kaudella hän pelasi lainasopimuksella 23 pääsarjaottelua Sunderlandissa. Yedlin siirtyi 5,9 miljoonalla eurolla Newcastleen kesällä 2016. Avauskaudellaan hän teki yhden maalin pelaamissaan 27 mestaruussarjaottelussa. Newcastlen noustua Valioliigaan keväällä 2017 hän pelasi 85 Englannin pääsarjaottelua ja teki niissä kaksi maalia. Helmikuussa 2021 hän siirtyi turkkilaisseura Galatasarayhin. Yedlin on pelannut 81 maaottelua vuosina 2014–2023. Hän pelasi viisi ottelua sekä CONCACAF Gold Cupissa 2015 että Copa América Centenariossa 2016. == Lähteet == Luokka:Yhdysvaltalaiset jalkapalloilijat Luokka:Vuonna 1993 syntyneet Luokka:Elävät henkilöt
Vinski Viholainen

Hannu "Vinski" Viholainen (27. maaliskuuta 1951 Mikkeli – 13. maaliskuuta 2018) oli suomalainen valaistusmestari. Hän tuli tunnetuksi Sielun Veljien valosuunnittelijana. Hänet mainitaan toisinaan yhtyeen viidentenä jäsenenä ja hän olikin mukana kaikilla yhtyeen keikoilla. Valot olivat niin tärkeä osa yhtyettä, että sen ei aluksi pitänyt levyttää lainkaan, koska valoja ei saada levylle. Viholainen oli mukana jo yhtyettä edeltäneessä Iskelmätaivas- projektissa. Ennen tätä hän toimi Vanhan ylioppilastalon valaistusmestarina. Viholainen esiintyy sivuosissa Aki Kaurismäen elokuvissa Ariel ja Likaiset kädet, Mika Kaurismäen elokuvassa Zombie ja Kummitusjuna, Timo Linnasalon elokuvassa Viiva vinita – tavallisen ihmisen museo sekä Matti Ijäksen elokuvassa Räpsy & Dolly eli Pariisi odottaa. Viholainen kuoli haimasyöpään. == Lähteet == * Maallinen vaellus -kokoelman kansivihko * Sielun Veljet DVD === Viitteet === == Aiheesta muualla == * * * Muistokirjoitus Helsingin Sanomissa * Helsingin Sanomat – Valon juhla on ohi Luokka:Sielun Veljet Luokka:Vuonna 1951 syntyneet Luokka:Vuonna 2018 kuolleet
Marco Ureña

pienoiskuva|Ureña Kuban Krasnodarin paidassa vuonna 2012 Marco Danilo Ureña Porras (s. 5. maaliskuuta 1990 San José, Costa Rica) on costaricalainen jalkapalloilija, joka on edustanut vuodesta 2020 lähtien eteläkorealaista Gwangju FC -seuraahttps://int.soccerway.com/players/marco-urena/42738/. Hänen pelipaikkansa on keskushyökkääjä. Ureña on kuulunut myös Costa Rican jalkapallomaajoukkueeseen. == Ura == LD Alajuelensessa seurajoukkueuransa vuonna 2008 aloittanut ja vuonna 2010 maan mestaruuden voittanut Ureña siirtyi vuonna 2011 Venäjälle Kuban Krasnodarin riveihin. Hänellä oli vaikeuksia saada peliaikaa venäläisseurassaan. Maajoukkueessa 179 senttimetriä pitkä Ureña debytoi vuonna 2009. Hän on pelannut siinä 26 ottelua ja tehnyt kahdeksan maalia. Hänet valittiin Jorge Luis Pinton miehistöön kesän 2014 MM-kisoihin, kun ykköshyökkääjä Álvaro Saborío loukkaantui. Oikeajalkainen Ureña teki vaihdosta kentälle tultuaan ratkaisevan 3-1-maalin Uruguayn verkkoon ensimmäisellä alkulohkokierroksella. == Lähteet == * http://www.transfermarkt.co.uk/marco-urena/profil/spieler/118074 * http://www.national-football-teams.com/player/31419/Marco_Urena.html === Viitteet === Luokka:Costaricalaiset jalkapalloilijat Luokka:Vuonna 1990 syntyneet Luokka:Elävät henkilöt
Pohjoisen ulottuvuuden kulttuurikumppanuus

Pohjoisen ulottuvuuden kulttuurikumppanuus (NDPC) perustettiin toukokuussa 2010. Kumppanuuden avulla edistetään taloudellisesti kannattavan kulttuuritoiminnan syntymistä ja lisätään tiedonvaihtoa yhteistyö- ja rahoitusmahdollisuuksista. Päämääränä on tehdä kansainvälisesti tunnetuksi pohjoisen ulottuvuuden alueen kulttuurielämää. Kumppanuuden puitteissa on myös tehostettu rajat ylittävää luovien alojen yhteistyötä. NDPC:n jäseniä vuonna 2024 ovat Euroopan komissio ja Islannin, Latvian, Liettuan, Norjan, Puolan, Ruotsin, Saksan, Suomen ja Tanskan kulttuurista vastaavat ministeriöt. Ukrainasta tuli kesäkuussa 2024 NDPC:n tarkkailijajäsenhttps://ndpculture.org/ndpc/. Ukrainan sodan alettua Pohjoisen ulottuvuuden yhteistyö Venäjän kanssa on toistaiseksi keskeytetty.https://www.eeas.europa.eu/eeas/northern-dimension-policy-joint- statement-european-union-iceland-and-norway-suspending-activities_en == Lähteet == == Aiheesta muualla == * Virallinen verkkosivusto (The Northern Dimension Partnership on Culture) Luokka: Pohjoinen ulottuvuus
Víctor Ibarbo

Segundo Víctor Ibarbo Guerrero (s. 19. toukokuuta 1990) on kolumbialainen jalkapalloilija, joka edustaa Englannin valioliigassa pelaavaa Watford FC:tä lainalla Italian Serie B:n Cagliari Calciosta. Hän on pelipaikaltaan laitahyökkääjä, joka pystyy pelaamaan hyökkääjää. Ibarbo kuuluu myös Kolumbian jalkapallomaajoukkueeseen. == Ura == === Seurajoukkueura === Kolumbialaisessa Atlético Nacionalissa seurajoukkueuransa vuonna 2008 aloittanut Ibarbo oli lähellä siirtyä vuonna 2009 italialaiseen Udineseen, mutta siirto kariutui. Vuonna 2011 hän voitti seuran kanssa Kolumbian mestaruuden ja siirtyikin samana vuonna Serie A:ssa pelaavaan Cagliari Calcioon. Hän teki ensimmäisen maalinsa saman vuoden joulukuussa. Ensimmäinen hattutemppu tuli maaliskuussa Sampdoriaa vastaan, jolloin Ibarbosta tuli ensimmäinen kolumbialainen sitten Faustino Asprillan, joka onnistuu kolmesti samassa ottelussa maalinteossa Serie A:ssa. 2013 toukokuussa Ibarbo teki sarjajohtaja Juventusta vastaan loistavan yksilösuoritusmaalin, jota verrattiin liberialaisen George Weahin maaliin vuonna 1996 Hellas Veronaa vastaan. Kevätpuoliskon kaudesta 2014-2015 Ibarbo oli lainassa Serie A:n AS Romassa, jossa hän ei tehnyt yhtään maalia 12 pelaamassaan ottelussa. Syyskuussa 2015 Ibarbo siirtyi lainalle Serie B:hen pudonneesta Cagliarista Englannin valioliigan Watford FC:hen. === Maajoukkueura === Alle 20-vuotiaiden maajoukkueessa pelannut Ibarbo teki maajoukkuedebyyttinsä vuonna 2010. Ensimmäisen maaottelumaalinsa hän teki ystävyysottelussa Belgiaa vastaan Brysselissä marraskuussa 2013. Kolumbian jalkapallomaajoukkueen päävalmentaja José Pekerman valitsi Ibarbon vuoden 2014 MM-kisoihin. MM-kisoissa Ibarbo pelasi neljässä Kolumbian pelissä, kun joukkue eteni puolivälieriin. Hän kuului Kolumbian joukkueeseen myös kesän 2015 Copa Américassa. == Lähteet == * http://www.transfermarkt.co.uk/victor- ibarbo/profil/spieler/92141 * http://www.national-football- teams.com/player/38496/Victor_Ibarbo.html Luokka:Kolumbialaiset jalkapalloilijat Luokka:Vuonna 1990 syntyneet Luokka:Elävät henkilöt
Nybro Vikings IF

Nybro Vikings IF on jääkiekkojoukkue Nybrosta, Ruotsista. Vikings pelasi Ruotsin toiseksi korkeimmalla sarjatasolla, HockeyAllsvenskanissa. == Joukkue kaudella 2024-2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 1 Tex Williamsson L 2026 Lammhult, Ruotsi 30 Isak Mantler L 2025 35 Alexander Hellnemo L Laina Böblingen, Saksa Emil Ranehamn L 2025 Åkersberga, Ruotsi Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 7 Julius Bergman R 2027 Tukholma, Ruotsi 8 Albin Udd L 2025 16 Hugo Gabrielson L 2027 38 Nichlas Torp (A) L 2025 Jönköping, Ruotsi 48 Hugo Fransson L Laina Tranås, Ruotsi 49 Kalle Holm R 2027 53 Jesper Mångs L 2027 67 Alexander Molldén R 2025 Kristianstad, Ruotsi Erik Flood L 2025 Tukholma, Ruotsi Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 4 Ludwig Blomstrand L VLH Laina Uppsala, Ruotsi 9 Eero Savilahti L VLH / KH 2025 Tampere, Suomi 17 Emil Forslund (C) R LH 2025 Tidaholm, Ruotsi 19 Elias Stenman L KH 2025 Norrtälje, Ruotsi 20 Juho Liuksiala R OLH 2025 Vammala, Suomi 21 Herman Träff R LH Laina Växjö, Ruotsi 22 Kalle Carlsson L H Juniori Strömstad, Ruotsi 25 Marcus Bergman L LH 2026 27 Alex Čiernik L LH 2025 Wolfsburg, Saksa 28 Carl Holmner Härgestam L VLH 2025 Uumaja, Ruotsi 29 Louis Boudon L KH 2025 Grenoble, Ranska 33 Felix Olsson L KH / OLH 2026 57 Radek Mužík L LH 2025 Klatovy, Tšekki 65 Oscar Gustafsson L LH 2025 Karlstad, Ruotsi 77 Hannes Hellberg L VLH Laina Täby, Ruotsi 88 Maksims Semjonovs R H 2025 ===Valmennus & Joukkueenjohto=== * Päävalmentaja: Tommy Samuelsson * Apuvalmentaja: Hampus Sylvegård * Apuvalmentaja: Robin Wengdahl * Maalivahtivalmentaja: Thomas Bäckman * Fysiikkavalmentaja: Emilia Svärd * Huoltopäällikkö: Mattias Pettersson * Huoltopäällikkö: Per-Erik Åberg * Puheenjohtaja: Kim Ahlqvist * Toimitusjohtaja: Rasmus Aro Lähde: EliteProspectshttps://www.eliteprospects.com/team/335/nybro-if Viitattu 7.11.2021. == Lähteet == Luokka:Nybron kunta Luokka:Ruotsalaiset jääkiekkoseurat Luokka:Vuonna 1906 perustetut urheiluseurat
Pohjoisen ulottuvuuden instituutti

Pohjoisen ulottuvuuden instituutti (NDI) on marraskuussa 2009 perustettu pohjoisen ulottuvuuden teemoihin keskittyvä yliopistoverkosto. Instituutin avulla halutaan vahvistaa ja nostaa esiin pohjoisen ulottuvuuden tematiikkaa tieteen, opetuksen ja tutkimuksen alueella. Pohjoisen ulottuvuuden instituutti on avoin kaikille kiinnostuneille korkeakouluille, tutkijoille ja tutkimuslaitoksille pohjoisen ulottuvuuden alueella ja laajemminkin. Hanketta koordinoi Aalto-yliopiston Kansainvälisten markkinoiden tutkimuskeskus CEMAT yhteistyössä Pietarin valtiollisen taloustieteiden yliopiston ja Arkangelin arktisen federaatioyliopiston kanssa. Ukrainan sodan alettua EU, Islanti ja Norja ovat keskeyttäneet toistaiseksi kaiken Pohjoisen ulottuvuuden yhteistyön Venäjän kanssa.https://www.eeas.europa.eu/eeas/northern-dimension-policy- joint-statement-european-union-iceland-and-norway-suspending-activities_en == Lähteet == Luokka:Pohjoinen ulottuvuus Luokka:Yliopisto
Bishnupriya manipuri

Bishnupriya manipuri (bishnupriyaksi বিষ্ণুপ্রিয়া মণিপুরী bişnupriya mônipuri tai ইমার ঠার imāra ţhāra) on indoarjalainen kieli, jota puhutaan koillis- Intiassa ja Bangladeshissa. Kielellä oli vuoden 2001 väestönlaskennassa noin 117 500 puhujaa, joista 77 500 asui Intiassa. Bishnupriyan lähisukukieliä ovat bengali ja assami, ja sitä kirjoitetaan bengalilaisilla kirjaimilla. Bishnupriyan omakielinen nimi on ”bishnupriya manipuri”, mutta sitä ei pidä sekoittaa manipurin kieleen. == Lähteet == Luokka:Indoarjalaiset kielet Luokka:Intian kielet Luokka:Bangladeshin kielet
Pohjoisen ulottuvuuden yritysneuvosto

Pohjoisen ulottuvuuden yritysneuvosto (NDBC) edistää yritysten verkottumista ja liike-elämän ja viranomaisten välistä vuoropuhelua pohjoisen ulottuvuuden alueella. Käytännön toiminta tapahtuu toimiala- ja teemakohtaisissa työryhmissä, joilla kaikilla on eurooppalais-venäläinen puheenjohtajapari. Toimialakohtaisia ryhmiä ovat muun muassa cleantech, lääketeollisuus, koneenrakennus (autokomponentit) ja luovat alat. Teemakohtaisia ryhmiä ovat energiatehokkuus, rahoitus, koulutus/työvoimakysymykset. Yhteistyö on avointa kaikille kiinnostuneille yrityksille riippumatta niiden koosta tai alkuperämaasta. == Aiheesta muualla == * Northern Dimension Business Council -infosivu NDI:n verkkosivustolla Luokka: Pohjoinen ulottuvuus
Yevadu

Yevadu (, suomeksi ”Kuka?”) on vuonna 2014 ilmestynyt intialainen, telugunkielinen elokuva, jonka on ohjannut ja käsikirjoittanut Vamsi Paidipally. Sen pääosia esittävät Allu Arjun, Ram Charan ja Shruti Haasan. Tärkeissä rooleissa nähdään myös Kajal Agarwal ja Amy Jackson. Elokuvan on tuottanut Dil Raju. == Juoni == Elokuva kertoo Satyasta (Allu Arjun), joka menettää tulipalossa 70 prosenttia ihostaan sekä rakastettunsa Deepthin (Kajal Agarwal). Kasvonsiirto-operaation jälkeen Satya (Ram Charan) ottaa tehtäväkseen kostaa tulipalon aiheuttajille, mutta joutuu osalliseksi myös kasvot eläessään omistaneen Charanin (Ram Charan) tarinaan. == Tuotanto == Yevadun oli tarkoitus ilmestyä 14. kesäkuuta 2013, mutta Andhra Pradeshin poliittinen tilanne ja Telanganan osavaltion irtautuminen viivästyttivät elokuvan julkaisua. Lopulta elokuva sai ensi-iltansa 12. tammikuuta 2014. == Vastaanotto == Ensimmäisellä viikollaan Yevadu teki maailmanlaajuisesti yli 370 miljoonan rupian tuoton, joka oli siihen mennessä toiseksi eniten koko telugunkielisessä elokuvateollisuudessa. Yevadun markkinoinnissa käytettyjen julisteiden takia elokuvan ohjaaja Vamsi Paidipallysta, tuottaja Dil Rajusta ja näyttelijä Ram Charanista sekä muista tuotantotiimin avainhenkilöistä tehtiin ilmoitus poliisille, koska julisteet olivat kurnoolilaisen liikemiehen mukaan liian säädyttömiä. == Rooleissa == == Musiikki == Elokuvan musiikin on säveltänyt Devi Sri Prasad. Soundtrack-albumi julkaistiin 1. heinäkuuta 2013 Hyderabadissa järjestetyssä julkaisutilaisuudessa. == Lähteet == == Aiheesta muualla == * Luokka:Vuoden 2014 intialaiset elokuvat Luokka:Intialaiset toimintatrillerit Luokka:Telugunkieliset elokuvat
Austrotritia finlandica

Austrotritia finlandica on sammalpunkkeihin kuuluva punkkilaji. Se on nykyisen käsityksen mukaan endeeminen Suomessa. == Koko ja ulkonäkö == A. finlandica on melko kookas, ruskea, kupera ja sileäpintainen punkki, jonka prodorsumin (eturuumis) pituus on 500 μm, leveys 350 μm ja korkeus 330 μm sekä notogasterin (takaruumis) pituus 970 μm, leveys ja korkeus 690 μm.Wojciech Niedbałaa & Ritva Penttinen (20 670 μm 06) ”Two zoogeographically remarkable mite species from Finland (Acari, Oribatida, Oribotritiidae)”. Journal of Natural History 40(5-6), 265 == Levinneisyys == Laji kuvattiin tieteelle vuonna 2006 näytteistä, jotka oli kerätty Korppoon saaristosta vuosina 1983–1985. Edelleenkin kaikki löydetyt A. finlandica -yksilöt on löydetty lounaissaaristosta. Houtskarin Näsbyn ja Turun Ruissalon esiintymiä lukuun ottamatta saaret, joilta punkkeja on löytynyt ovat pinta-alaltaan alle yhden neliökilometrin suuruisia.Penttinen & Hämäläinen (2013) ”A small population of an endemic mite species of the Gondwanan genus Austrotritia in Finland (Acari, Oribatida: Oribotritiidae)”. Entomol. Fennica 24, 223 A. finlandica on lähinnä maapallon trooppisille alueille keskittyneen Austrotritia-suvun ainoa Euroopasta tavattu laji. == Elinympäristö ja elintavat == Austrotritia-suvun punkkien elintavoista tiedetään maailmanlaajuisestikin hyvin vähän. A. finlandicaa on löydetty lehtipuiden karikkeen joukosta ja lahoista kannoista, jotka sijaitsevat lähellä rantaviivaa. Ruissalossa neljä punkkia löytyi rantaviivan tuntumassa kasvaneen pihlajan onkalossa olleen lahoavan puuaineksen joukosta. Yksilömäärät ovat olleet kullakin löytöpaikalla pieniä. Suomen lajiston uhanalaisarvioinnissa 2010 A. finlandican arveltiin olevan mahdollisesti silmälläpidettävä laji (NT).Veikko Huhta, Ritva Penttinen, Pekka T. Lehtinen & Ilpo Mannerkoski 2010. Hämähäkkieläimet. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 355–356 == Lähteet == Luokka:Punkit
Mount Panorama Circuit

Mount Panorama, Motor Racing Circuit Bathurst (tai pelkästään Bathurst) on moottorirata, joka sijaitsee Bathurstin kaupungissa Uudessa Etelä-Walesissa Australiassa. Se on tunnettu muun muassa joka helmikuu käytävästä Bathurstin 12 tunnin ajokilpailusta, sekä joka lokakuu käytävästä Bathurst 1000-kilpailusta. 6,213 kilometriä pitkä rata on käytännössä katurata, sillä osa rataa on tavallisen liikenteen käytössä, kun Bathurstissa ei ajeta kilpailuita. Radalla on käyty sen avaamisesta (1938) asti useita avopyöräisten, vakioautoluokkien ja moottoripyörien kilpailuita. Radan kierrosennätys on 2.02,6701 ja sen on ajanut australialainen Simon Hodge vuonna 2014 Australian Formula 3-sarjassa. == Rata == Mount Panorama Circuitia pidetään yhtenä maailman vaarallisimmista moottoriradoista. Aikojen saatossa radalla on kuollut 18 kuljettajaa, joista tunnetuin on vuoden 1967 Formula 1 -maailmanmestari Denny Hulme, joka menehtyi sydänkohtaukseen kesken kilpailun lokakuussa 1992. Radalla on vakioautoluokkien maailman nopein mutka, mutka 20 eli Chase. Radan korkeusero on 174 metriä. Saksalainen autourheilija Maro Engel on kutsunut rataa nimellä Blue Hell (suom. sininen helvetti), joka on keksitty legendaarisen Nürburgring Nordschleifen lempinimestä Green Hell (suom. vihreä helvetti). Radan pisimmällä suoralla Conrod Straightilla on mittaa lähes kaksi kilometriä. == Lähteet == * http://www.mount- panorama.com.au/track/circuit-facts.html Luokka:Australian moottoriradat Luokka:Uusi Etelä-Wales